sukhrobnurali/uzbek-legal-corpus huggingface dataset:
Harbiy va muqobil xizmatning belgilangan muddatlarini oʻtab boʻlgan shaxslarni Qurolli Kuchlar, chegara va ichki qoʻshinlar saflaridan zaxiraga boʻshatish va fuqarolarni muddatli harbiy va muqobil xizmatga navbatdagi chaqirish toʻgʻrisida
(resolution, 2021-02-22)

“Umumiy harbiy majburiyat va harbiy xizmat toʻgʻrisida” va “Muqobil xizmat toʻgʻrisida”gi Oʻzbekiston Respublikasi qonunlariga muvofiq Vazirlar Mahkamasi qaror qiladi: 1. Harbiy va muqobil xizmatning belgilangan muddatlarini oʻtab boʻlgan shaxslar Oʻzbekiston Respublikasining Qurolli Kuchlari, chegara va ichki qoʻshinlari saflaridan zaxiraga boʻshatilsin. 2. 1969 — 1978-yillarda tugʻilgan, chaqiriq muddatini uzaytirish huquqiga ega boʻlmagan Oʻzbekiston Respublikasi fuqarolari 1996-yilning oktabr-noyabr oylarida muddatli harbiy va muqobil xizmatga chaqirilsin.
“OʻZBEKISTON RESPUBLIKASI QOMUSI”NI NASHR ETISH TOʻGʻRISIDA
(resolution, 1996-09-04)

Xalqimizning koʻp asrlik boy va sermazmun tarixi, madaniyati, anʼanalari, ilmiy-badiiy kashfiyotlarini, Oʻzbekistonning jahon sivilizatsiyasi taraqqiyotidagi oʻrnini toʻlaligicha va munosib ilmiy aks ettirish, hozirgi kunda respublikamizning zamonaviy va ilgʻor davlatni shakllantirish va taraqqiy toptirish boʻyicha olib borayotgan ulkan bunyodkorlik faoliyatini yoritib berish, shu maqsadlarda lozim boʻlgan maʼlumotlarni jamlash, umumlashtirish hamda keng ommaga yetkazish maqsadida Vazirlar Mahkamasi qaror qiladi: 1. Jahon qomuschiligining boy tajribalarini oʻrganish asosida “Oʻzbekiston Respublikasi Qomusi”ning ilmiy konsepsiyasini ishlab chiqish va shunga muvofiq yangi qomusni yaratish boʻyicha ishchi guruh tarkibi ilovaga* binoan tasdiqlansin. Mazkur ishchi guruhning yangi qomus ilmiy konsepsiyasi va bosh tahrir hayʼati tarkibi boʻyicha takliflarini uch oy muddat ichida umumlashtirish va Vazirlar Mahkamasiga taqdim qilish qomuslar bosh tahririyatiga yuklatilsin. 2. Oʻzbekiston Respublikasi Fanlar akademiyasi hamda Oliy va oʻrta maxsus taʼlim vazirligi boshqa vazirliklar, idoralar, ilmiy va ijodiy uyushmalar bilan hamkorlikda “Oʻzbekiston Respublikasi Qomusi” jildlari maqolalarini tayyorlash va tegishli taqrizlar uyushtirish jarayoniga atoqli olimlar va yetakchi mutaxassislarni jalb qilsinlar. “Oʻzbekiston Respublikasi Qomusi” uchun yozilgan maqolalar ilmiy ish sifatida baholansin. 3. Oʻzbekiston Respublikasi Davlat matbuot qoʻmitasi Fanlar akademiyasi bilan birgalikda 1997—2005-yillar davomida oʻzbek tilida koʻp jildli “Oʻzbekiston Respublikasi Qomusi” oliy ilmiy saviyada tayyorlanishini va 50 ming nusxada yuqori sifatli nashr etilishini taʼminlasin. 4. Oʻzbekiston Respublikasi Moliya vazirligi 1997-yildan boshlab har yili “Oʻzbekiston Respublikasi Qomusi” jildlarini tayyorlash va nashr etish xarajatlarining 50 foizini respublika budjeti hisobidan qoplashni nazarda tutsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari S. Saidqosimov zimmasiga yuklansin.
Shahar yoʻlovchilar transportidan bepul foydalanishni tartibga solish toʻgʻrisida
(law, 2026-04-17)

Oʻzbekiston Respublikasi Oliy Majlisi qaror qiladi: 1. Shahar yoʻlovchilar transportidan (taksidan tashqari) bepul foydalanish huquqi faqat: 1941—1945-yillardagi urush qatnashchilari jumlasidan boʻlmish harbiy xizmatchilar; 1941 — 1945-yillardagi urush nogironlari va ularga tenglashtirilgan shaxslar; 1941—1945-yillardagi urush davrida front ortida fidokorona mehnati va benuqson harbiy xizmati uchun orden va medallar bilan taqdirlangan shaxslar; Afgʻoniston Respublikasida va boshqa mamlakatlarning hududidagi jangovar harakatlarda qatnashgan sobiq baynalminalchi jangchilar jumlasidan boʻlmish fuqarolar; haqiqiy muddatli harbiy xizmatni oʻtayotgan harbiy xizmatchilar va kontrakt boʻyicha oddiy askarlar hamda serjantlar tarkibidagi harbiy xizmatchilar; “Oʻzbekiston Respublikasi faxriy donori” koʻkrak nishoni bilan taqdirlangan shaxslar; Chernobil AES halokati oqibatida nurlanish kasalligiga chalingan va uni boshdan kechirgan shaxslar; oʻzgalar parvarishiga muhtoj boʻlgan yolgʻiz keksalar, yolgʻiz yashovchi keksalar va nogironligi boʻlgan shaxslar; nogironligi boʻlgan koʻzi ojiz shaxslar va I guruh nogironligi boʻlgan shaxslar uchun hamda ularga hamrohlik qiluvchi bir nafar shaxs uchun saqlab qolinsin. 2. Quyidagi qonun hujjatlari oʻz kuchini yoʻqotgan deb hisoblansin: 1992-yil 9-dekabrda qabul qilingan “Prokuratura toʻgʻrisida”gi Oʻzbekiston Respublikasi Qonuni (Oʻzbekiston Respublikasi Oliy Kengashining Axborotnomasi, 1993-yil, № 1, 29-modda) 52-moddasi toʻrtinchi qismining; 1993-yil 7-mayda qabul qilingan Oʻzbekiston Respublikasi Qonuni bilan tasdiqlangan “Sogʻlom avlod uchun” ordeni toʻgʻrisidagi Nizomning (Oʻzbekiston Respublikasi Oliy Kengashining Axborotnomasi, 1993-yil, № 6, 257-modda) 4-moddasi birinchi qismi uchinchi xatboshisining va 5-moddasi birinchi qismi ikkinchi xatboshisining; 1994-yil 5-mayda qabul qilingan Oʻzbekiston Respublikasi Qonuni bilan tasdiqlangan “Oʻzbekiston Qahramoni” unvoni toʻgʻrisidagi Nizom (Oʻzbekiston Respublikasi Oliy Kengashining Axborotnomasi, 1994-yil, № 5, 113-modda) 6-moddasi ikkinchi qismining; 1995-yil 24-fevralda qabul qilingan Oʻzbekiston Respublikasi Oliy Majlisining qarori bilan tasdiqlangan Oʻzbekiston Respublikasi Oliy Majlisi deputatlari faoliyatining taʼminoti toʻgʻrisidagi Nizom (Oʻzbekiston Respublikasi Oliy Majlisining Axborotnomasi, 1995-yil, № 4, 30-modda) 9-moddasi birinchi qismining; 1995-yil 6-mayda qabul qilingan “Oʻzbekiston Respublikasida deputatlarning maqomi toʻgʻrisida”gi Oʻzbekiston Respublikasi Qonuni (Oʻzbekiston Respublikasi Oliy Majlisining Axborotnomasi, 1995-yil, № 6, 114-modda) 27-moddasi birinchi va ikkinchi qismlarining shahar yoʻlovchilar transportidan bepul foydalanishga doir qismlari. 3. Ushbu Qonun matbuotda eʼlon qilingan kundan eʼtiboran amalga kiritilsin.
KARTOShKAChILIKDA BOZOR MUNOSABATLARINI ChUQURLAShTIRISh VA RESPUBLIKADA KARTOShKA YETIShTIRIShNI KOʻPAYTIRISh ChORA-TADBIRLARI TOʻGʻRISIDA
(resolution, 2021-02-22)

3. Quyidagilar “Oʻzkartoshka” firmasining asosiy vazifalari etib belgilansin: urugʻchilikning oʻz bazasini tashkil etish, navni yangilash maqsadida respublika tashqarisidan urugʻlik kartoshka keltirish yoʻli bilan respublika xoʻjaliklarining urugʻlik kartoshkaga boʻlgan ehtiyojini taʼminlash; kartoshka yetishtirish texnologiyasini takomillashtirishda va uning urugʻchiligini tashkil etishda kartoshkachilik xoʻjaliklariga yordam berish; yuqori reproduksiyali urugʻlik yetishtirish, kartoshka seleksiyasi va urugʻchiligi ishlarini kuchaytirish masalasida ilmiy muassasalar bilan oʻzaro hamkorlik qilish; ilmiy tadqiqotlar oʻtkazish va fan-texnika taraqqiyoti yutuqlarini respublika kartoshkachiligiga joriy etish; respublikada kartoshkachilikni rivojlantirishga koʻmaklashuvchi oʻzaro foydali tashqi iqtisodiy aloqalarni yoʻlga qoʻyish va rivojlantirish. 7. Toshkent tumanidagi kartoshka saqlash ombori “Sabzavotnavurugʻlari” Toshkent viloyat birlashmasi balansidan “Oʻzkartoshka” firmasi balansiga berilsin. 8. “Oʻzkartoshka” firmasi Toshkent shahri, Solomatina koʻchasi, 248-uyga, “Sabzavotnavurugʻlari” Toshkent viloyat birlashmasi esa —‎ Toshkent tumanidagi urugʻlik saqlash bazasi hududida joylashtirilsin.
“Buyuk xizmatlari uchun” ordenini taʼsis etish toʻgʻrisida
(law, 2021-04-21)

Oʻzbekiston Respublikasi Oliy Majlisi qaror qiladi: 1. “Buyuk xizmatlari uchun” ordeni taʼsis etilsin. 2. “Buyuk xizmatlari uchun” ordeni toʻgʻrisidagi Nizom tasdiqlansin (ilova qilinadi). 3. “Buyuk xizmatlari uchun” ordenining tavsifi tasdiqlansin (ilova qilinadi). 1. “Buyuk xizmatlari uchun” ordeni bilan Oʻzbekiston Respublikasi fuqarolari hamda xorijiy davlatlarning fuqarolari fan va texnikani, iqtisodiyot va madaniyatni rivojlantirishdagi katta xizmatlari, davlatlararo hamkorlikni rivojlantirishga hamda Oʻzbekistonning xalqaro obroʻsini oshirishga qaratilgan ichki va tashqi siyosatni amalga oshirish ishiga sezilarli hissa qoʻshganligi uchun taqdirlanadilar. 2. “Buyuk xizmatlari uchun” ordeni bilan mukofotlashga taqdim etish, mukofotlash va ordenni topshirish “Davlat mukofotlari toʻgʻrisida”gi Oʻzbekiston Respublikasi Qonunida nazarda tutilgan tartibda amalga oshiriladi. 3. “Buyuk xizmatlari uchun” ordeni bilan mukofotlangan shaxslar bazaviy hisoblash miqdorining oltmish karrasi miqdorida bir marta beriladigan pul mukofoti yoki shu summaga teng esdalik sovgʻasini oladilar. “Buyuk xizmatlari uchun” ordeni bilan mukofotlangan shaxslar qonunchilikda belgilab qoʻyiladigan imtiyozlardan foydalanadilar. 4. “Buyuk xizmatlari uchun” ordeni muhayyar lentaga birkitilib, koʻkrakka taqib yuriladi. 5. “Buyuk xizmatlari uchun” ordeni bilan vafotidan keyin mukofotlangan taqdirda, mukofotlash toʻgʻrisidagi hujjat va bir marta beriladigan pul toʻlovi mukofotlanganning oilasiga topshiriladi. “Buyuk xizmatlari uchun” ordeni 1 mikron qalinlikdagi oltin qoplangan 925 darajali (probali) kumushdan tayyorlanadi va sakkiz qirrali musamman koʻrinishida boʻlib, uning qirralari yoqutrangda tayyorlangandir. Musammanning burchaklari orasida moviyrang emal qoplangan taram-taram boʻlib taralayotgan nurlar joylashgan. Musammanning qarama-qarshi uchlari orasidagi masofa — 57 millimetr. Nurlar jo boʻlgan aylananing diametri — 52 millimetr. Orden markazida bitta umumiy markazga ega boʻlgan, diametrlari 36 va 24 millimetrli ikkita aylana joylashgan. Ichki aylanada ramziy tarzda tasvirlangan moviy rangdagi yer kurrasi fonida Oʻzbekiston Respublikasi xaritasi tilla rangda tasvirlangan. Tashqi va ichki aylanalar oʻrtasida, yuqori qismida oq emal fonida kumush rangdagi “BUYUK XIZMATLARI UCHUN” yozuvi joylashgan. Harflarning balandligi — 3 millimetr. Aylananing pastki qismida yashil rangdagi ikkita birlashtirilgan dafna novdalari joylashtirilgan. Orden oraliq kolodka va halqalar yordamida muhayyar lentaga biriktirilgan. Tillarang oraliq kolodka chiqib kelayotgan quyosh fonidagi Humo qushi tasviri koʻrinishida. Kolodkaning eni — 45 millimetr, balandligi — 30 millimetr. Muhayyar lenta yoʻl-yoʻl qizil, moviy, oq va yashil ranglardan iborat. Ordenning orqa tomonida Oʻzbekiston Respublikasining Davlat gerbi tasvirlangan. Pastki qismida ordenning raqami 1 millimetr kattalikdagi botiq shrift bilan yozilgan. Ordenning qalinligi — 8 millimetr. Ordenning ogʻirligi — 165 gramm.
Oʻzbekiston Respublikasining “Davlat mukofotlari toʻgʻrisida”gi Qonuniga oʻzgartish va qoʻshimchalar kiritish toʻgʻrisida
(law, 1996-08-29)

“15-modda
Davlat mukofotlari bilan fuqarolar bilan bir qatorda ayrim hollarda korxonalar, muassasalar, tashkilotlar, jamoat birlashmalari, ijodiy jamoalar va harbiy boʻlinmalar, shuningdek Oʻzbekiston Respublikasining maʼmuriy-hududiy birliklari ham mukofotlanishi mumkin.

16
Davlat mukofotlari bilan taqdirlangan shaxslar qonun hujjatlariga muvofiq imtiyozlardan foydalanadilar hamda bir marta beriladigan pul mukofoti yoki shu qiymatdagi esdalik sovgʻasini oladilar”.
OʻZBEKISTON RESPUBLIKASI XOʻJALIK SUDLARINI MODDIY-TEXNIK TAʼMINLAShNI YaXShILASh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Oʻzbekiston Respublikasi xoʻjalik sudlarining tarkibini takomillashtirish toʻgʻrisida” 1996-yil 25-iyuldagi Farmoniga muvofiq Vazirlar Mahkamasi qapop qiladi: 1. Oʻzbekiston Respublikasi Moliya vazirligi Oliy xoʻjalik sudiga ajratilgan shtat birliklarini mablagʻ bilan taʼminlash, binoni tuzatish, muhofaza xizmatlari haqi toʻlash, shuningdek, ilovaga koʻra, mebellar, avtotransport, tashkiliy-texnika, boshqa zarur mol-mulklar sotib olish uchun mablagʻ ajratsin. 2. “Oʻzbekmebel” davlat-aksionerlik birlashmasi, “Oʻzavtosanoat” uyushmasi 1996-yil davomida Oliy xoʻjalik sudiga ilovaga* muvofiq zarur mebel va avtotransport ajratsinlar. 3. “Oʻzulgurjibirjasavdo” uyushmasi Oliy xoʻjalik sudining buyurtmanomalariga koʻra tashkiliy-texnika va boshqa moddiy resurslarni xarid qilishni va yetkazib berishni amalga oshirsin. 4. Oʻzbekiston Respublikasi Ichki ishlar vazirligi belgilangan tartibga koʻra xoʻjalik sudlari binolarini qoʻriqlashni taʼminlasin. 5. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari xoʻjalik sudlarining samarali ishlashlari uchun shart-sharoitlar yaratib bersinlar, zarur boʻlganda alohida binolar ajratsinlar va uch oy muddatda Vazirlar Mahkamasini xabardor qilsinlar. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
“OʻZBEKISTON — VATANIM MANIM” QOʻShIQ BAYRAMI HAQIDA
(decree, 1996-08-27)

Oʻzbekiston Respublikasi Mustaqilligining besh yilligi munosabati bilan oʻtkazilgan “Oʻzbekiston — Vatanim manim” qoʻshiqlar koʻrik-tanlovining xalqimiz maʼnaviy hayotida unutilmas voqea boʻlganligini, minglab fuqarolarimiz tomonidan zoʻr mamnuniyat va koʻtarinki ruh bilan qoʻllab-quvvatlanganligini eʼtiborga olib, kelajagi buyuk davlatimiz va uning bunyodkor, bagʻri keng, mehri daryo xalqini madh etuvchi, insonlar qalbida muqaddas Vatan tuprogʻini, mustaqillikni koʻz qorachugʻiday asrab-avaylash, buning uchun kerak boʻlsa jon fido qilishga undovchi yuksak badiiy saviyadagi musiqa asarlari va qoʻshiqlarning yaratilishiga keng imkoniyat tugʻdirish maqsadida: 1. Har yili avgust oyining uchinchi yakshanbasi “Oʻzbekiston — Vatanim manim” qoʻshiq bayrami kuni deb eʼlon qilinsin. 2. Oʻzbekiston Respublikasi Vazirlar Mahkamasi bir oy muddat ichida qoʻshiq bayramini tayyorlash va oʻtkazish yuzasidan tegishli qaror qabul qilsin.
OʻZBEKISTON SSR MINISTRLAR SOVETINING 1988 YIL 14 MARTDAGI 97-SON QARORINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2022-07-22)

“Korxonalar, birlashmalar va tashkilotlardan olinadigan soliqlar toʻgʻrisida”gi Oʻzbekiston Respublikasi Qonuniga muvofiq Vazirlar Mahkamasi qaror qiladi: SSSR Ministrlar Sovetining “V.I. Lenin nomidagi Sovet bolalar fondi masalalari” nomli 1987-yil 26-oktabrdagi 1200-son qarori yuzasidan Oʻzbekiston SSR Ministrlar Sovetining 1988-yil 14-martdagi 97-son qarori oʻz kuchini yoʻqotgan deb hisoblansin.
MILLIY PASPORTLAR TAYYoRLAShNING MODDIY-TEXNIK VA MOLIYAVIY MASALALARI HAMDA OʻZBEKISTON RESPUBLIKASI FUQAROLARINI ULAR BILAN TAʼMINLASh TOʻGʻRISIDA
(resolution, 2006-05-16)

Milliy pasportlar tayyorlashni moddiy-texnik va moliyaviy taʼminlash hamda aholiga pasport berishni tezlashtirish maqsadida Vazirlar Mahkamasi qapop qiladi: 1. Milliy pasportlar tayyorlashning moddiy-texnik va moliyaviy masalalarini hal etish hamda Oʻzbekiston Respublikasi fuqarolarini ular bilan taʼminlashga oid tadbirlar ilovaga* muvofiq tasdiqlansin. Oʻzbekiston Respublikasi Moliya vazirligi Oʻzbekiston Respublikasi Ichki ishlar vazirligining buyurtmanomalariga koʻra ilova qilinayotgan tadbirlarga muvofiq budjetdan zarur pul va valyuta mablagʻlari ajratsin. Pul-kredit siyosati boʻyicha respublika komissiyasi import boʻyicha olinadigan pasportga oid poligrafiya materiallari va ximikatlarni sotib olish uchun “Goznak” davlat ishlab chiqarish birlashmasiga zarur mablagʻlarni konvertatsiya qilish masalasini belgilangan tartibda koʻrib chiqsin va hal etsin. 2. “Goznak” davlat ishlab chiqarish birlashmasi Oʻzbekiston Respublikasi Ichki ishlar vazirligining buyurtmanomalari boʻyicha milliy pasportlarni oʻz vaqtida va sifatli tayyorlashni taʼminlasin. 3. Oʻzbekiston Respublikasi Ichki ishlar vazirligi Oʻzbekiston Respublikasi fuqarolari pasportlarini tasdiqlangan jadvalga muvofiq rasmiylashtirishni, berishni va almashtirishni taʼminlasin. 4. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
ENERGETIKA VA ELEKTRLASHTIRISH VAZIRLIGINING TOSHKENT SHAHRIDA JOYLASHGAN MAGISTRAL ISSIQLIK TARMOQLARINI SHAHAR HOKIMLIGI IXTIYORIGA BERISH TOʻGʻRISIDA
(resolution, 1996-08-16)

Issiqlik tarmoqlaridan foydalanishni tartibga solish va ularni boshqarishni takomillashtirish maqsadida: 1. Oʻzbekiston Respublikasi Energetika va elektrlashtirish vazirligi va Toshkent shahar hokimining magistral issiqlik tarmoqlarini hokimlik ixtiyoriga berish toʻgʻrisidagi taklifi qabul qilinsin. Energetika va elektrlashtirish vazirligi va Toshkent shahar hokimligi: Moliya vazirligi va Kommunal xizmat koʻrsatish vazirligi bilan birgalikda komissiya tashkil etsinlar hamda koʻrsatib oʻtilgan issiqlik tarmoqlarini qabul qilib olish-berishni amalga oshirsinlar; magistral issiqlik tarmoqlarini balansdan balansga qabul qilib olish-berish dalolatnomasini 15 kun muddatda tasdiqlasinlar. 2. Energetika va elektrlashtirish vazirligi magistral issiqlik tarmoqlarini 1996-yil 1-iyuldagi holati boʻyicha moddiy-texnika va odam resurslari, transport vositalari, mexanizmlar, boshqa texnika hamda vazirlik tomonidan 1996-yilda Toshkent shahri issiqlik tarmoqlarini rivojlantirish uchun nazarda tutilgan kapital mablagʻlar limitlari bilan “Toshissiqlikkommunenergiya” IB balansiga bersin. 3. “Toshissiqlikkommunenergiya” ishlab chiqarish birlashmasi va “Toshissiqliktarmoq” korxonasi negizida “Toshissiqlikenergiya” ishlab chiqarish birlashmasi tashkil etilsin. 4. “Toshissiqlikenergiya” IB xodimlariga mehnatga haq toʻlash darajasi va sharoitlari, ijtimoiy kafolatlar va taʼminotlarning barcha turlari respublika Energetika va elektrlashtirish vazirligi tizimida amalda boʻlgan normativlar boʻyicha belgilansin. 5. Toshkent GRESdan bir quvurli issiqlik magistrali qurilishi boʻyicha buyurtmachi vazifasi Energetika va elektrlashtirish vazirligi zimmasida qoldirilsin. 6. Respublika Energetika va elektrlashtirish vazirligi: shartnomalar asosida “Toshissiqlikenergiya” IVga asbob-uskunalarni tuzatishda, sozlash ishlarini bajarishda va ehtiyot qismlar tayyorlashda yordam bersin, “Toshissiqlikkommunenergiya”ning olingan issiqlik energiyasi uchun debitorlik qarzini “Toshissikliktarmoq” korxonasining 1996-yil ikkinchi yarim yili uchun xarajatlarini mablagʻ bilan taʼminlash summasiga kamaytirsin, ushbu summani soliq solinadigan bazaga qoʻshmasdan tannarxga kiritsin, 1997-yildan boshlab “Toshissiqlikenergiya” IV tomonidan berilgan issiqlik energiyasi uchun tarifni asoslangan hisob-kitoblar boʻyicha kamaytirishni nazarda tutsin. 7. Mazkur qarorning bajarilishini nazorat qilish Bosh vazir oʻrinbosarlari Q.J. Haqqulov va R.R. Yunusov zimmasiga yuklansin.
BARTER ASOSIDAGI EKSPORT-IMPORT OPERATSIYALARINI QISQARTIRISh ChORA-TADBIRLARI TOʻGʻRISIDA
(resolution, 2022-04-26)

Jahon bozorida yuqori likvidli eksport resurslaridan oqilona foydalanish va xorijiy valyutadagi tushumni koʻpaytirish maqsadida Vazirlar Mahkamasi qaror qiladi: 1. 1996-yil 15-avgustdan boshlab ilovaga muvofiq yuqori likvidli tovarlarni barter asosida eksport qilish operatsiyalarini amalga oshirish taqiqlansin. Belgilab qoʻyilsinki, ilovada koʻrsatib oʻtilgan tovarlarni eksport qilish Vazirlar Mahkamasining qarorlariga koʻra faqat hukumatlararo bitimlar doirasida kliring asosida amalga oshirilishi mumkin. 4. Mazkur qaror chiqqunga qadar tuzilgan va vakil qilingan bankda hamda Davlat bojxona qoʻmitasida hisobga qoʻyilgan barter kontraktlari ilgari belgilangan tartibga muvofiq nihoyasiga yetkazilishi toʻgʻrisidagi taklifga rozilik berilsin. 5. Oʻzbekiston Respublikasi Vazirlar Mahkamasining “Eksport-import operatsiyalarini tartibga keltirish borasidagi qoʻshimcha chora-tadbirlar toʻgʻrisida” 1995-yil 28-avgustdagi 343-son qarori 1-bandining toʻrtinchi xatboshi oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ. T. Sultonov zimmasiga yuklansin.
JISMONIY ShAXSLAR TOMONIDAN OʻZBEKISTON RESPUBLIKASI HUDUDIGA TOVARLAR OLIB KELINGANLIGI UChUN YIGʻIM UNDIRIShNI JORIY ETISh TOʻGʻRISIDA
(resolution, 2022-07-22)

Jismoniy shaxslar tomonidan Oʻzbekiston Respublikasi hududiga tovarlar olib kelinishini tartibga solish va yuridik shaxs boʻlmagan holda savdo-vositachilik faoliyati bilan shugʻullanayotgan shaxslarning faoliyati ustidan nazoratni kuchaytirish maqsadida Vazirlar Mahkamasi qaror qiladi: 3. Oʻzbekiston Respublikasi Davlat soliq qoʻmitasi: yirik bojxona postlarida soliq organlarining doimiy ishlovchi punktlarini tashkil etsin; Oʻzbekiston Respublikasi hududiga tovarlar olib keluvchi jismoniy shaxslar toʻgʻrisidagi axborotni kompyuterda hisobga olish, saqlash, berish va qayta ishlash tizimini bir oy muddatda ishlab chiqsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
XOʻJALIK YuRITUVChI SUBYEKTLARNING KREDITLARDAN FOYDALANGANLIK UChUN QOʻShILGAN FOIZLAR BOʻYIChA TOʻLOV MUDDATI OʻTGAN QARZLARINI TARTIBGA SOLISh ChORA-TADBIRLARI TOʻGʻRISIDA
(resolution, 2021-02-22)

Korxonalar va tashkilotlarning moliyaviy ahvolini mustahkamlash, ularning kreditlardan foydalanganlik uchun qoʻshilgan foizlar boʻyicha toʻlov muddati oʻtgan qarzlarini kamaytirish maqsadida Vazirlar Mahkamasi qaror qiladi: 1. Respublika tijorat banklarining xoʻjalik yurituvchi subyektlarning kreditlardan foydalanganlik uchun qoʻshilgan foizlar boʻyicha toʻlov muddati oʻtgan qarzlarini hisobdan chiqarish, shuningdek banklarning balans schyotlaridan balansdan tashqari schyotlariga koʻchirish toʻgʻrisidagi taklifiga 1-ilovaga muvofiq, rozilik berilsin. 2. Oʻzbekiston Respublikasi Markaziy bankiga: banklarning markazlashtirilgan kredit resurslar uchun qoʻshilgan foizlar boʻyicha qarzlarini 2-ilovaga muvofiq hisobdan chiqarish; Oʻzbekiston Respublikasi Moliya vazirligi va Davlat soliq qoʻmitasi bilan kelishilgan holda Bank aktivlarini klassifikatsiyalar hamda aktivlar boʻyicha mumkin boʻlgan yoʻqotishlarni qoplab zaxiralarini yaratish tartibini bir oy muddatda ishlab chiqish va tasdiqlash tavsiya etilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov va Oʻzbekiston Respublikasi Markaziy banki Boshqaruvi raisi F.M. Mullajonov zimmasiga yuklansin.
TEKShIRIShLARNI TARTIBGA SOLISh VA NAZORAT QILUVChI ORGANLAR FAOLIYATINI MUVOFIQLAShTIRIShNI TAKOMILLAShTIRISh TOʻGʻRISIDA
(decree, 2020-09-28)

Mulkchilik shakllaridan qatʼi nazar, xoʻjalik yurituvchi subyektlarni tekshirishni tartibga solish, nazorat qiluvchi organlar tomonidan ularning faoliyatiga asossiz aralashishga yoʻl qoʻymaslik maqsadida: 5. Xoʻjalik yurituvchi subyektlarni tekshiradigan idoraviy taftish xizmatlarining mavjudligi maqsadga muvofiq emas, deb hisoblansin. Oʻzbekiston Respublikasining vazirliklari, idoralari (Davlat soliq qoʻmitasi va moliya vazirligi bundan mustasno) konsernlar, korporatsiyalar, uyushmalar mavjud taftish xizmatlarini tugatsinlar va oʻz tarkibidagi xoʻjalik yurituvchi subyektlar faoliyatini tahlil etishning auditorlik shakllarini qoʻllasinlar. Oʻzbekiston Respublikasi Moliya vazirligi mazkur bandning bajarilishi ustidan qattiq nazorat oʻrnatsin, 1997-yil budjetida boshqaruv idoralarining lavozimlari roʻyxatidagi tegishli oʻzgarishlarni nazarda tutsin. 6. Oʻzbekiston Respublikasi Adliya vazirligi Oʻzbekiston Respublikasi qonunchiligiga ushbu Farmondan kelib chiqadigan oʻzgartish va qoʻshimchalar toʻgʻrisidagi takliflarni bir oy muddatda Vazirlar Mahkamasiga kiritsin. 7. Oʻzbekiston Respublikasi Prezidentining “Savdo va xizmat koʻrsatish sohasi korxonalarida tekshirishlarni tartibga solish toʻgʻrisida” 1993-yil 10-dekabrdagi 696-son Farmon, shuningdek Oʻzbekiston Respublikasi Prezidentining 1995-yil 8-noyabrdagi 574-son Farmoyishining 1-bandi oʻz kuchini yoʻqotgan deb hisoblansin.